timuchuha s taqbaylit
timuchuha s taqbaylit
Taqsiṭ n Muḥ Terri
Muḥ Terri d isem n yiwen ilemẓi akken d awḥid kan meskin, ur yesɛi la aḥbib la lwali, yiwen ur yeẓri ma di lqaɛa i d-yemɣi neɣ deg igenni i d-yeɣli. Yezdeɣ di yiwet n Tɛecciwt akken di tmeqbeṛt sennig n taddart. Taddart-nni isem-is Targa umariɣ, llan sin iderma imeqṛanen di Terga umaṛiɣ, llan At Buṛuf akw d wat Buẓiṭ.
At taddart akw snen Muḥ Terri axaṭer ixeddem-itent, dɣa asmi yerbaḥ mmis n lḥaǧ Buṛuf LBAK yessufeɣ-ed awal belli netta yefruri-d seg udrum-nni n At Buṛuf, yessufeɣ-ed awal-agi akken ahat a t-tettqadaṛen At taddart. Lḥaǧ Buṛuf ur t-yaɛǧib ara lḥal dɣa iṛuḥ ad as-immel d accu i yeswa yisem-agi n At Buruf, mačči menwala kan ad yawi isem n twacult At Buṛuf. Muḥ Terri yečča-tt taḥma, yerna tuṭfa n yimi. At taddart nnan-as: Eccah deg-s, ih xas d tidett n at Buṛuf netta ilaq ad yeṭṭef imi-s d accu-t akka? Lɛaṛ am netta wellah ar ttennaḥcameḍ a sid Dɣa seg wass-ni ulac win i d-yuddren lejdud n Muḥ Terri.
[...]
Ameṛdax n Zimu
Lqahwa-yagi daɣen, am tid-nni n tmurt, ɣas akka tecbeḥ s ufella. Amer mači d taqcict-agi yesserbayen akka lbirra, neɣ d tilawin-agi i d-ikeččmen i s ya ɣer da ; ad teggaleḍ ar di tmurt i telliḍ. Tura Qasi yettxemmim, ad s-iqqar ger-as d yiman-is, u limer tura Sɛid, ukud yesɛa akka ttiɛad di lqahwa-yagi, ad t-yaf mazal ur d-yusi, amek ara yexdem!?
Keç ahat maççi d aɣbel ɣurek. Ad teqqimeḍ ɣef yiman-ik ad teṛǧuḍ ameddakel-ik ad d-yas. Qasi netta, aṛaǧǧu-yagi ur s-yezmir ara. Ad ibed-d akken ger medden d aɣezfan d areqqaq. D ayen ur yezmir ara ad yexdem.
Ass-agi ad s-tiniḍ s uzelmaḍ i d-yekker, akken i s-yesseḥseb i tt-yufa. Sɛid ulac-it a simmra. Imuqel akk anda ara t-iwali, ulac, ur yettnuḥ ara di lqahwa-yagi.Yernu yekṛeh Qasi ad yeqqim daɣen weḥd-es.
[...]
Wali Iwenniten
Tamacahutt n Bururu (d akemmel )
Ali akwd Faḍma kkren ad qqedcen, ad d-ttheggin imensi. N waken imi teYleb-iten ceḥḥa, Faḍma tuYal Yer tigad-is: ad d-ttheggi ṭeam d aqquran, ma d Ali ad yessenqad, ad yettmuqul anwa ar a yezlu si lmal-nni i yesea. Yemmuqel s akrar :
- awah, xas teṭuqtem lamaena ur zmireY ara, i s-yenna i wekrar-nni.
Yemmuqel Yer taYaṭ, yufa daYen iqqarḥ-it wul-is, kif kif ur yezmir ara, yuYal iweha allen-is Yer tyaziṭ, ad tt-yettmuqul, ad tt-yettmuqul, ad tt-yettmuqul, yufa daYen kkurcen ifasen-is, ula d tina ur yezmir ara!
Tamacahutt n Bururu
Tesnem amek i gant tuddar di tmurt n Igawawen?
Ur tesinem ara?
Ma ur tesinem ara, ad wen-t-id-iniY! Ihi, yal taddart tesea abrid ameqran, i tt-igezmen Yef sin idisan, yiwen
n yidis iweha anda akken iṭij yettali, qqaren-as Amalu. Idis niḍen iweha anda akken iṭij iYelli, qqaren-as Asamar. Sin-agi idisan, ahat tfahmem-tenid, myezzin s waerur, wa ur yettwali wa. Akka i tt-id-nufa, akka i bnant tuddar di tmurt igawawen.
[...]
AMAZIGH
- Admin
- Nombre de messages : 308
Age : 46
Points : 7563
Réputation : 4
Date d'inscription : 19/07/2008
-
kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk ayr_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk tzm_Tfng wol_Latn fra_Latn eng_Latn fra_Latn fra_Latn hne_Deva unk